પોણી કલાકની ટુર હતી. ટુર ગાઈડે બધાં તેજાના તજ, લવીંગ, એલચી, જાયફળ, મરી તથા હળદરના ગુણ સમજાવ્યા તથા તેની સુગંધ લેવરાવી. કાજુમાં થી ફેંની કેમ બને છે તે સમજાવ્યું અને જેને ચાખવો હતો તેને ચખાડ્યો. તાજા કાજુ પણ વેચવા મૂક્યા હતા. ટુરના અંતે અમારા વાંસા ઉપર સીટ્રોના નાખેલુ બરફવાળુ પાણી કડછી ભરીને રેડ્યું . બધાંના જુદા જુદા અવાજ વાળા reaction સાંભળવાની મજા આવી ગઈ. અમારી ખખડેલી કરોડરજ્જુ સીધી થઈ ગઈ! સાડા આઠમા સવારે નીકળેલા, સાંજે સાડા ચારે પાછા ફર્યા. રસ્તામાં કાજુના વન જોતા જોતા ચાની તલપ સાથે હોટેલ ઉપર પહોંચ્યા.